ওবায়দুল কাদের সাহেব, বক্তৃতা মানুষকে উদ্দীপিত করে, নবজাগরণ ঘটায়। কিন্তু, বক্তা নিজেই যদি হয় দূর্ণীতিগ্রস্থ, চরিত্রহীন, মানুষের কাছে হাঁসির পাত্র তবে সে বক্তার বক্তৃতা মানুষের কাছে রাস্তার খড়কুটোর মতো হয়ে যায়। মানুষকে উদ্দীপ্ত করার বদলে অবদমিত করে। আজ সিলেটের আওয়ামীলীগের বড় বড় নেতাদের চরিত্র দলের নেতাকর্মী ও সাধারণ মানুষের নিকট হাঁসির খোরাক মাত্র। গত দশবছরে রাষ্ট্রক্ষমতাসীন আওয়ামী লীগ সিলেটে কোন কঠিন পরীক্ষার সম্মূখিন হয়নি, এবারই প্রথম হলো সিলেটের সিটি কর্পোরেশন নির্বাচনে। তাতেই কেল্লাফতে। দৃশ্যমান হলো সব দুর্বলতা। সামনে সাধারণ নির্বাচন। সিলেটের প্রতিটি আসনে আওয়ামী লীগের যে সাংগটনিক অবস্থা! তাতে যথার্থ নির্বাচনের সম্মূখিন হলে দলের অবস্থা যে কি হবে তা ‘আল্লাহ মালুম’। এ অবস্থায় বৃহত্তর সিলেটে দলকে ঢেলে সাজাতে হবে। দলের নেতাকর্মীদের সাথে এম পি-মন্ত্রীদের দুরত্ব কমিয়ে আনতে হবে। যা সিলেট সিটি কর্পোরেশন নির্বাচন চোঁখে আঙ্গুল দিয়ে দেখিয়ে দিয়েছে।